**Διάβασε την παρακάτω ιστορία και συνέχισέ την σύμφωνα με τις οδηγίες:**

***Η πολιτική οργάνωση του μυστηριώδους νησιού***

*Κι όμως, προς μεγάλη έκπληξη όλου του πλανήτη, ο ειρηνικός ωκεανός έκρυβε ένα μυστήριο: ένα άγνωστο μέχρι σήμερα νησί, σχεδόν στο μέγεθος της Κρήτης, που μέχρι τώρα είχε ξεφύγει από την προσοχή όλων των εξερευνητικών αποστολών, ακόμα και των δορυφόρων. Ένα νησί εύφορο, με άφθονο νερό, με ορυκτό πλούτο, κάπου στη ζώνη του ισημερινού. Κι έτσι, αναπάντεχα, προέκυψε ένα δυσεπίλυτο ζήτημα: σε ποιον θα περιερχόταν η κυριότητα του προσφάτως ανακαλυφθέντος νησιού; Μετά από πολύ προβληματισμό, οι μεγάλοι της γης κατέληξαν πως η καλύτερη λύση ήταν η εξής: το νησί θα κληρωνόταν σε μια παγκόσμια λοταρία. Όποιος κέρδιζε το Λότο, θα αποκτούσε την πλήρη κυριότητα του νησιού. Με μία υποχρέωση. Να δεχτεί στο μέχρι τότε ακατοίκητο νησί του 10.000 άστεγους και άνεργους ανθρώπους, που έτσι θα αποκτούσαν μια δεύτερη ευκαιρία να φτιάξουν τη ζωή τους.*

*Κι αν αυτός ο νικητής ήσουν εσύ; Συνέχισε την ιστορία εξηγώντας τι θα έκανες και πώς θα οργάνωνες πολιτικά το νησί σου.* Πρέπει **οπωσδήποτε** να διαλέξεις μια από τις 3 παρακάτω θεωρίες και να εξηγήσεις τι ακριβώς θα κάνεις για να τη θέσεις σε εφαρμογή.

|  |  |  |  |
| --- | --- | --- | --- |
|  | **Χομπς** | **Λοκ** | **Ρουσό** |
| **Φυσική κατάσταση** | Πλήρης ελευθερίαΠόλεμος όλων εναντίον όλων | Πλήρης ελευθερίαΌχι πόλεμος γιατί ο άνθρωπος έχει λογική, αλλάαναρχία | Πλήρης ελευθερίααθωότητα, η οποία χάθηκε με την πρόοδο του πολιτισμού |
| **Κοινωνικό Συμβόλαιο** | Οι άνθρωποι παραχωρούν όλα τα φυσικά δικαιώματα στο βασιλιά, ο οποίος έχει την ευθύνη να επιβάλει την ειρήνη | Οι άνθρωποι παραχωρούν όλα τα φυσικά δικαιώματα στην κυβέρνηση που επιλέγει η πλειοψηφία | Οι άνθρωποι παραχωρούν όλα τα φυσικά δικαιώματα στη γενική θέληση |
| **Πολίτευμα που προωθείται** | Απόλυτη μοναρχία | Αντιπροσωπευτική δημοκρατία | Άμεση δημοκρατία |
|  |  |  |  |